
ประกาศองค์การบริหารส่วนตำบลกะหรอ
เรื่อง  การขึ้นทะเบียนผู้สูงอายุเพื่อขอรับเบี้ยยังชีพ  และคนพิการเพื่อขอรับเบี้ยความพิการ  
ประจำปีงบประมาณ พ.ศ.2556
--------------------------



ตามระเบียบกระทรวงมหาดไทย  ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552  ข้อ 7  ภายในเดือนพฤศจิกายนของทุกปีให้ผู้ที่จะมีอายุครบหกสิบปีบริบูรณ์ขึ้นไปในปีงบประมาณถัดไป  ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่น    และตามระเบียบกระทรวงมหาดไทย  ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ. 2553  ข้อ 7 ภายในเดือนพฤศจิกายนของทุกปีให้คนพิการลงทะเบียนและยื่นคำขอรับเงินเบี้ยความพิการในปีงบประมาณถัดไป


เพื่อให้การดำเนินงานด้านสวัสดิการเบี้ยยังชีพของผู้สูงอายุที่จะมีอายุครบ 60 ปีบริบูรณ์ในปีงบประมาณ 2556  และคนพิการรายใหม่เป็นไปด้วยความเรียบร้อยในทางเดียวกัน  ทางองค์การบริหารส่วนตำบลกะหรอ   จึงได้กำหนดการรับขึ้นทะเบียนผู้สูงอายุและคนพิการ  เพื่อขอรับเงินเบี้ยยังชีพและ             เบี้ยความพิการขององค์การบริหารส่วนตำบลกะหรอ  ระหว่างวันที่  1 – 30  พฤศจิกายน  2554  ใน          วันและเวลาราชการ  ณ  ที่ทำการองค์การบริหารส่วนตำบลกะหรอ   โดยมีคุณสมบัติของผู้สูงอายุและ คนพิการ ดังนี้


1)  คุณสมบัติของผู้สูงอายุ  ต้องเป็นผู้สูงอายุรายใหม่ที่ยังไม่เคยลงทะเบียนมาก่อนและผู้สูงอายุที่ย้ายภูมิลำเนาเข้ามาใหม่ในเขตพื้นที่องค์การบริหารส่วนตำบลกะหรอ  มีรายละเอียดดังนี้



1.1)  มีสัญชาติไทย



1.2)  มีอายุครบหกสิบปีบริบูรณ์  (โดยเป็นผู้เกิดก่อน 1 ตุลาคม 2495 สำหรับในกรณีที่ในทะเบียนราษฎรไม่ปรากฏวันที่  เดือนเกิด  ให้ถือว่าบุคคลนั้นเกิดในวันที่ 1 มกราคมของปีนั้น)



1.3)  มีภูมิลำเนาอยู่ในเขตองค์การบริหารส่วนตำบลกะหรอตามทะเบียนบ้าน



1.4)  ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ  หรือองค์กรปกครองส่วนท้องถิ่น  ได้แก่ ผู้รับเงินบำนาญ  เบี้ยหวัด บำนาญพิเศษ หรือเงินอื่นใด  ในลักษณะเดียวกัน  ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น  ผู้ได้รับเงินเดือน  ค่าตอบแทนรายได้ประจำ  หรือผลประโยชน์ตอบแทนอื่นที่รัฐหรือองค์กรปกครองส่วนท้องถิ่นจัดให้เป็นประจำ  ยกเว้นผู้พิการและผู้ป่วยเอดส์


เอกสารหลักฐานประกอบแบบคำขอลงทะเบียนขอรับเงินเบี้ยยังชีพผู้สูงอายุประกอบด้วย
1)   สำเนาบัตรประจำตัวประชาชน
2)   สำเนาทะเบียน
3)   สำเนาสมุดบัญชีเงินฝากธนาคาร (ถ้ามี)
2) คุณสมบัติของคนพิการ  ต้องเป็นคนพิการรายใหม่ที่ยังไม่เคยลงทะเบียนมาก่อนและ
คนพิการที่ย้ายภูมิลำเนาเข้ามาใหม่ในเขตพื้นที่องค์การบริหารส่วนตำบลกะหรอ  มีรายละเอียดดังนี้
2.1) มีสัญชาติไทย
2.2) มีภูมิลำเนาอยู่ในเขตองค์การบริหารส่วนตำบลกะหรอตามทะเบียนบ้าน
2.3) มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
2.4) ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
เอกสารหลักฐานประกอบแบบคำขอลงทะเบียนของรับเงินเบี้ยความพิการประกอบด้วย
1) สำเนาบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
2) สำเนาทะเบียนบ้าน
3) สำเนาสมุดบัญชีเงินฝากธนาคาร (ถ้ามี)
ถ้าผู้สูงอายุและคนพิการรายใดไม่สามารถมาลงทะเบียนด้วยตนเองได้  ขอให้ทำหนังสือ
มอบอำนาจโดยให้ผู้รับมอบอำนาจทำการแทนพร้อมแนบเอกสารดังนี้
1) สำเนาบัตรประจำตัวประชาชนของผู้รับมอบอำนาจ
2) สำเนาทะเบียนของผู้รับมอบอำนาจ
จึงประกาศมาเพื่อทราบโดยทั่วกัน

ประกาศ   ณ   วันที่  19  เดือน ตุลาคม   พ.ศ. 2554






 มนัสพงค์  สุทธิเดช
(นายมนัสพงค์   สุทธิเดช)
นายกองค์การบริหารส่วนตำบลกะหรอ

D:\พัฒนาชุมชน\ประกาศองค์การบริหารส่วนตำบลกะหรอ.doc

